Diari Oficial de la Generalitat Valenciana


Sumari del DOGV 6683, del 02-01-2012 (2011/12214)

RESOLUCIÓ de 12 de setembre de 2011, de la Direcció de l'Agència Valenciana de l'Energia, per la qual atorga autorització administrativa i aprovació de projecte a Iberdrola Distribución Eléctrica, SAU, per al desmuntatge de l'antiga línia, simple circuit, Alzira-Gandia a 132 kV, entre Tavernes de la Valldigna i Gandia amb afecció als termes municipals de Tavernes de la Valldigna, Xeraco, Xeresa i Gandia, província de València. (ATLINE/2010/603/46).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6683

Data del DOGV
:   02-01-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/12817


Data del document
:   12-09-2011

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 12 de setembre de 2011, de la Direcció de l'Agència Valenciana de l'Energia, per la qual atorga autorització administrativa i aprovació de projecte a Iberdrola Distribución Eléctrica, SAU, per al desmuntatge de l'antiga línia, simple circuit, Alzira-Gandia a 132 kV, entre Tavernes de la Valldigna i Gandia amb afecció als termes municipals de Tavernes de la Valldigna, Xeraco, Xeresa i Gandia, província de València. (ATLINE/2010/603/46). [2011/12990]  
Vist l'expedient amb referència ATLINE/2010/603/46 incoat pel Servici Territorial d'Energia de València sobre la petició d'Iberdrola Distribución Eléctrica, SAU, amb domicili per a notificacions al carrer Ribera d'Axpe, 5, 2n, 48509, d'Erandio (Biscaia), de 9 de desembre de 2010, per la qual sol·licita que se li concedisca una autorització administrativa de tancament i desmantellament de l'antiga línia elèctrica, simple circuit, a 132 kV Alzira-Gandia, amb afecció als termes municipals de Tavernes de la Valldigna, Xeraco, Xeresa i Gandia, província de València.  
A l'escrit mencionat s'adjunta el projecte tècnic per al desmuntatge de la instal·lació esmentada, firmat per un tècnic competent en data 23 de novembre de 2010.  
Vist que el Servici Territorial d'Energia de València i, d'acord amb el que establix el Decret 88/2005, de 29 d'abril, va enviar als ajuntaments de Tavernes de la Valldigna, Xeraco, Xeresa i Gandia, en data 28 d'abril de 2011, afectats pel projecte, unes separates de la part del projecte per tal d'establir-ne les condicions tècniques oportunes.  
  
En l'expedient consten els informes de l'Ajuntament de Gandia i de l'Ajuntament de Xeresa, els quals es mostren conformes. No obstant això, no apareix en l'expedient la contestació dels informes sol·licitats a la resta dels ajuntaments, és a dir, de Tavernes de la Valldigna i de Xeraco.  
Vist que d'acord amb el que establix el Decret 88/2005, de 29 d'abril, pel qual es regulen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va enviar una separata del projecte tècnic de la instal·lació a les administracions, organismes i empreses de servici públic o d'interés general afectats per la instal·lació elèctrica, a fi que emeteren, si calia, les condicions tècniques oportunes. En concret es va enviar a la Confederació Hidrogràfica del Xúquer, a Telefónica, SA, a Iberdrola Distribución Eléctrica, SAU, i a la Demarcació de Carreteres del Ministeri de Foment. En contestació, amb data 3 de juny de 2011, Iberdrola Distribución Eléctrica, SAU va enviar un informe per mitjà del qual mostrava la conformitat amb la petició sol·licitada, sense que conste en l'expedient la contestació dels informes sol·licitats a la resta d'organismes.  
Atés l'atorgament de l'autorització de tancament sol·licitada conforme al contingut de l'article 4.1 i 20.2 del Decret 88/2005 de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Vist que d'acord amb la sol·licitud i el projecte presentat, la finalitat que es pretén amb el tancament i desmantellament d'esta instal·lació queda justificada pel reforç fet en la línia Alzira- Valldigna-Gandia d'una part i, la posterior repotenciació a 220 kV d'esta mateixa línia, deixant sense operació, per innecessari, l'antic tram a la tensió de 132 kV de la línia Alzira-Gandia entre els suports amb numeració original núm. 53 i núm. 96, respectivament.  
  
Vist que el Servici Territorial d'Energia de València ha instruït l'expedient referit i l'ha enviat juntament amb l'informe favorable a la petició efectuada.  
Vist que Iberdrola Distribución Eléctrica, SAU es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica les ha d'atorgar l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.   
  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric; en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Atés que, d'acord amb el que establix l'article 3.3 c) de la Llei 54/1997, modificada per la Llei 17/2007, de 4 de juliol, correspon a les comunitats autònomes autoritzar les instal·lacions elèctriques de transport secundari i distribució que no excedisquen de l'àmbit territorial de la comunitat autònoma.  
Atés la Resolució de 14 de juliol de 2011, de la Secretaria Autonòmica d'Economia, Indústria, i Comerç, per la qual delega atribucions en el director de l'Agència Valenciana de l'Energia, publicada en el Diari Oficial de la Comunitat Valenciana, de data 20 de juliol de 2011.  
  
Esta Direcció de l'Agència Valenciana de l'Energia resol:  
  
Primer   
Autoritzar administrativament Iberdrola Distribución Eléctrica, SAU, per al tancament i desmantellament de l'antiga línia elèctrica, simple circuit, a 132 kV Alzira-Gandia, amb afecció als termes municipals de Tavernes de la Valldigna, Xeraco, Xeresa i Gandia, província de València, les característiques principals del qual són les següents:  
- La línia elèctrica el desmuntatge de la qual es pretén, té una longitud de 10.026 m. Té origen en el suport núm. 53 (situat en el terme municipal de Tavernes de la Valldigna) al costat del suport núm. 52 -nou- de la línia nova S.T. Valldinga - ST Gandia, quàdruple circuit, i el final és el suport fi de línia de la línia ST Valldigna - ST Gandia, quàdruple circuit, situat enfront del pòrtic de la ST Gandia.  
- Les principals característiques d'esta línia són les següents:  
· Tensió nominal: 132 kV (1a categoria).  
· Potencia màxima de transport aeri: 264,96 MVA.  
· Nombre de circuits: un.  
· Nombre de conductors aeris per fase: dos.  
· Tipus de conductor aeri: LA-280 (alumini-acer).  
· Cable de terra: OPGW-14-24.  
· Nombre de cables de terra: un.  
· Nombre de suports: trenta.  
· Tipus d'aïllament: cadenes d'aïlladors de compòsit.  
· Tipus de suports: metàl·lics, amb perfils galvanitzats d'acer.  
- Els suports que s'han de desmuntar i els termes municipals afectats són els següents:  
  
  
  
- El desmuntatge es realitzarà en tres fases:   
1. Protecció dels encreuaments d'instal·lacions i vies de comunicació durant l'operació de destesatge de cables.  
2. Desmuntatge dels cables. Es farà la corresponent als cables de terra prèviament a la del conjunt de conductors de simple circuit dúplex (conductors LA-280).  
3. Desmuntatge dels suports. Se separen, per a això, els ancoratges del fust i es piquen els fonaments fins a una profunditat mínima de 60 cm.  
- Pressupost total: 360.916,96 euros.  
De conformitat amb l'article 40 de la Llei 54/1997, de 27 de novembre, del Sector Elèctric, la present autorització s'atorga sense perjuí de les concessions i autoritzacions que siguen necessàries, d'acord amb altres disposicions que s'apliquen i en especial les relatives a l'ordenació del territori i al medi ambient.  
  
Segon  
Aprovar el projecte d'execució firmat per un tècnic competent i visat pel col·legi oficial corresponent en data 23 de novembre de 2010, i sotmetre'l a les condicions següents:  
1. Les obres han de fer-se d'acord amb el projecte presentat.  
  
2. El termini d'execució de l'obra és de quatre mesos des de la notificació de la present resolució. Amb anterioritat a la finalització d'eixe termini Iberdrola pot sol·licitar-ne l'ampliació per mitjà de sol·licitud motivada davant de l'Agència Valenciana de l'Energia.  
3. El titular d'esta autorització administrativa ha de complir tots els requisits de presentació i elaboració que determina l'article 20 del Reial Decret 233/2008, de 15 de febrer, pel qual s'aprova el Reglament sobre Condicions Tècniques i Garanties de Seguretat en Línies Elèctriques d'Alta Tensió i les seues instruccions tècniques complementàries ITC-LAT 01 a 09, inclosa la certificació de final d'obra.  
  
4. Iberdrola ha d'observar, si és el cas, els preceptes, mesures i condicions que s'establisquen en la legislació aplicable a l'activitat de distribució d'energia elèctrica.  
  
Tercer  
Publicar i notificar esta resolució, d'acord amb el que establix l'article 20.2 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Contra esta resolució, que no esgota la via administrativa, es pot interposar un recurs d'alçada davant del conseller d'Economia, Indústria i Comerç en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 12 de setembre de 2011.- El director de l'Agència Valenciana d'Energia: Antonio Cejalvo Lapeña.